Source: http://docplayer.fi/3565266-Kirkonkylan-taajaman-yleiskaava.html
Timestamp: 2018-02-20 07:57:36+00:00
Document Index: 9149559

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

KIRKONKYLÄN TAAJAMAN YLEISKAAVA - PDF
KIRKONKYLÄN TAAJAMAN YLEISKAAVA
Download "KIRKONKYLÄN TAAJAMAN YLEISKAAVA"
1 SAVITAIPALE KIRKONKYLÄN TAAJAMAN YLEISKAAVA Kulttuuriympäristöselvitys RAPORTTI SELVITYSTYÖ AHOLA FM Teija Ahola Tilaaja: Savitaipaleen kunta
2 SISÄLLYSLUETTELO 1 JOHDANTO SELVITYSALUE AINEISTOT JA MENETELMÄT VALTAKUNNALLISET ALUEIDENKÄYTTÖTAVOITTEET KAAVAT JA INVENTOINNIT KAAVAT RAKENNUSINVENTOINTITILANNE MAISEMAKUVA HISTORIA KYLÄT VIIPURINTIEN JA MIKKELINTIEN VARRELLA KIRKONKYLÄN TUNNUSMERKIT KESKUSTAN HISTORIALLINEN KERROKSELLISUUS ARVIOINTI JA SUOSITUKSET SUUNNITTELUSUOSITUKSET JA ALUEELLINEN TARKASTELU KOHDEKUVAUKSET TAAJAMA VT 13:N POHJOISPUOLELLA SAARISTO JA ITÄRANTA KIRKONKYLÄN LÄNTINEN METSÄALUE ALUE VT 13:N ETELÄPUOLELLA MARTTILA PARTAKOSKENTIE PÖNTYLÄ - RIKOSELKÄ LÄHTEET
3 1 JOHDANTO Kulttuuriympäristöselvitys on tehty Savitaipaleen kirkonkylän yleiskaavatyötä varten. Kulttuuriympäristöselvitys on alueen historian, ominaisuuksien, toiminnan ja fyysisten muutosten kuvaamista ja selvittämistä maastokäynteihin, kirjallisuuteen ja arkistolähteisiin perustuen. Selvitys sisältää myös johtopäätökset alueiden ja kohteiden arvopiirteistä. Raportin tulosten pohjalta voidaan arvioida suunnitelmien ja rakentamisen vaikutuksia tarkastelualueen rakennettuun kulttuuriympäristöön, sen historiallisiin ja kyläkuvallisiin tunnuspiirteisiin ja arvoihin. Lisäksi voidaan arvioida yksittäisten rakennuskohteiden rakennushistoriallista ja maisemallista merkittävyyttä. Kaavasuunnittelussa selvityksen tulokset ovat sovellettavissa lähtötietona selostuksessa, kaavakartan sisällössä ja esitystavassa, kaavamääräyksissä, vaikutusten arvioinnissa ja vuoropuhelussa. Työn tilaajana oli Savitaipaleen kunta. Selvityksen tutkimusosuudesta, kohteiden arvottamisesta, kaavoitukseen liittyvistä osuuksista ja karttatuotannosta vastasi FM Teija Ahola Selvitystyö Aholasta. Kulttuuriympäristöselvitys muodostuu tekstiosiosta, digitaalisista valokuvista ja karttakuvista. Aineisto ml. paikkatieto luovutettiin tilaajalle sähköisessä muodossa tallennuslevykkeellä. Kuva: Selvitysalue / Pohjakartta MTK MML 3
4 1.1 Selvitysalue Kohdealueena on Savitaipaleen kirkonkylä eli kunnan keskustaajama lähialueineen. Maat kuuluvat Peltoinlahden, Marttilan, Savilahden, Pöntylän ja Lyytikkälän maarekisterikyliin. Savitaipale sijaitsee Etelä-Karjalassa. Rajanaapurikuntia ovat Kouvola, Lemi, Luumäki, Mikkeli (aik. Suomenniemi), Mäntyharju, Puumala, ja Taipalsaari. Välimatkaa Savitaipaleelta lähimpiin kaupunkeihin on alle 100 km, Lappeenrantaan 37 km ja Mikkeliin 70 km. Savitaipaleella on 3762 asukasta ( ). Asuntorakennuskannasta vakituisia asuntoja on n ja kesämökkejä lähes Keskustaajamaksi kehittynyt kirkonkylä sijaitsee Toisella Salpausselällä, Kuolimojärven ja Saimaan välisellä kannaksella, Kuolimon rannalla. Kirkonkylä on aina ollut kunnan hallinnollinen ja kaupallinen keskus, ja myös kylän ainoa taajama. Kirkonkylä sijaitsee valtatie 13:n varrella. Aikaisemmin maantie kulki Savitaipaleen kirkonkylän läpi; nykyään vanha tie eli Peltoinlahdentie on kirkonkylän pääväylä, kokoajatie, johon yhtyvät liikekeskustasta, palvelualueilta ja asuinalueilta tulevat tie. 1.2 Aineistot ja menetelmät Tehtävänä oli laatia selvitys tarkastelualueen kulttuurihistoriallisista tunnuspiirteistä ja nykytilasta sekä osoittaa historiallisia, maisemallisia ja rakennushistoriallisia arvoja omaavat alueet ja kohteet. Asetettu tavoite edellytti alueen kehitysvaiheiden ja rakennetun kulttuuriympäristön nykytilan selvittämistä. Työmenetelminä käytettiin maastokäyntejä, valokuvadokumentointia, rakennusinventointia, karttahistoriallista ja kirjallisuusselvitystä sekä haastatteluja. Alueen kehitysvaiheita selvitettiin kirjallisuudesta ja vanhoilta kartoilta. Tarkasteltavina teemoina olivat: asutushistoria, liikenne, kartanon elinkeinotoiminta ja kartanokylän aluerakenne. Lähteenä käytettiin paikallishistorioita, yleisteoksia ja vanhoja karttoja. Rakennuksia koskevia historiatietoja kerättiin rakennusvalvonnan lupa-asiakirjoista, kirjallisuudesta, vanhoista valokuvista ja kartoista ja aikaisemmista inventoinneista, joiden tietoja samalla myös päivitettiin. Kirkonkylän keskustan osalta arvokkaana lähteenä oli Viljo Kotisalon muistelmat (käsikirjoitus). Tietoa alueen rakennusten historiasta saatiin inventoitujen kiinteistöjen omistajilta. Rakennettujen alueiden nykytilasta kerättiin havaintoaineistoa maastokäynnein: tarkasteltiin rakennetussa ympäristössä näkyvien eri aikavaiheiden tunnistettavuutta (säilyneisyyttä), alueellista eheyttä ja erityisiä tunnusmerkkejä, kuten arkkitehtonisia, historiallisia ja ympäristöllisiä erityispiirteitä. Maastotyöt tehtiin vuoden 2013 kesällä ja syksyllä. Raportoidut tiedot inventoitujen rakennusten nykytilasta perustuvat rakennusten ulkopuolelta tehtyihin havaintoihin ja haastattelutietoihin. Raportti sisältää johtopäätökset siitä, mitä historiallisia ja ympäristöllisiä arvoja kulttuuriympäristöt sisältävät ja mikä on arvotekijöiden tämän hetkinen tila. 4
5 2 VALTAKUNNALLISET ALUEIDENKÄYTTÖTAVOITTEET Valtioneuvosto on maankäyttö- ja rakennuslain (MRL) 22 :ään perustuen päättänyt valtakunnallisista alueidenkäyttötavoitteista. Päätös on tarkistettu ja se on tullut voimaan Valtakunnallisten alueidenkäyttötavoitteiden kulttuuri- ja luonnonperintöä koskevien erityistavoitteiden mukaan alueidenkäytössä on varmistettava, että valtakunnallisesti merkittävät kulttuuriympäristöjen ja luonnonperinnön arvot säilyvät. Viranomaisten laatimat valtakunnalliset inventoinnit otetaan huomioon alueidenkäytön suunnittelun lähtökohtina. Näillä alueilla alueidenkäytön on sovelluttava niiden historialliseen kehitykseen. Valtioneuvosto teki periaatepäätöksen valtakunnallisesti arvokkaista maisema-alueista ja maisemanhoidon kehittämisestä. Päätös perustui maisemaaluetyöryhmän mietintöön vuodelta 1992: Osa I Maisemanhoito ja Osa II Arvokkaat maisema-alueet (AM). o Tarkastelualueella ei ole valtakunnallisesti merkittäviä maisema-alueita. Museoviraston päivittämä valtakunnallisesti merkittävien rakennettujen ympäristöjen inventointi (Rakennettu kulttuuriympäristö RKY) on valtioneuvoston päätöksellä otettu maankäyttö- ja rakennuslakiin perustuvien valtakunnallisten alueidenkäyttötavoitteiden tarkoittamaksi inventoinniksi rakennetun kulttuuriympäristön osalta alkaen. o Tarkastelualueella ei ole valtakunnallisesti merkittäviä kulttuuriympäristöjä. 5
6 3 KAAVAT JA INVENTOINNIT 3.1 Kaavat Seutukaava ja maakuntakaava Etelä-Karjalan maakuntakaava vahvistettiin ympäristöministeriössä Kuva: Osasuurennos Etelä-Karjalan maakuntakaavakartasta. Savitaipaleen Kirkonmäki (sis. Hakamäen kotiseutumuseon) niminen aluekokonaisuus (83) on osoitettu maakuntakaavassa ma/kv -merkinnällä kulttuurihistoriallisen ympäristön vaalimisen kannalta valtakunnallisesti merkittäväksi rakennetuksi ympäristöksi. 1 Ma/kv -merkintä sisältää suunnittelumääräyksen: Osa-alueen maankäytön ja toimenpiteiden suunnittelussa on otettava huomioon kulttuuriympäristön ominaispiirteiden vaaliminen ja turvattava merkittävien historiallisten rakennusten ja merkittävien rakennettujen ympäristöjen säilyminen. Yksityiskohtaisemmassa uudis- ja täydennysrakentamisen suunnittelussa on otettava huomioon rakentamisen soveltuminen arvokkaaseen ympäristöön. Paimensaari ja Kaijanlahti niminen aluekokonaisuus (83) on osoitettu maakuntakaavassa ma/km merkinnällä kulttuurihistoriallisen ympäristön vaalimisen kannalta maakunnallisesti merkittäväksi rakennetuksi ympäristöksi. Ma/km -merkintä sisältää suunnittelumääräyksen: Osa-alueen maankäytön ja toimenpiteiden suunnittelussa on otettava huomioon rakentamisen soveltuminen arvokkaaseen ympäristöön. 6
7 sr kohdemerkinnällä on kaavassa osoitettu rakennussuojelulain nojalla suojeltu Olkkolan kartano. Kohdemerkintä sisältää suunnittelumääräyksen: Alueen yksityiskohtaisemmassa suunnittelussa on otettava huomioon kulttuuriympäristön vaaliminen ja turvattava merkittävien maisema- ja kulttuuriarvojen sekä ominaisluonteen ja erityispiirteiden säilyminen. Yksityiskohtaisemmassa uudis- ja täydennysrakentamisen suunnittelussa on otettava huomioon rakentamisen soveltuminen arvokkaaseen ympäristöön. Yleiskaavat Savitaipaleen keskustassa on voimassa oikeusvaikutukseton yleiskaava, jonka kunnanvaltuusto hyväksyi vuonna Asemakaavat Savitaipaleen kirkonkylän ensimmäinen asemakaava on vahvistettu (Kirkonkylän rakennuskaava, lv ), minkä jälkeen kaavaan on tehty muutoksia ja kaava-aluetta on laajennettu. Seuraavat rakennukset on suojeltu asemakaavalla MRL:n nojalla: Kohde Tapuli Kirkko Pappila Olkkola päärakennus Op vanha osa Paloasema vanha osa Vanha kunnantalo Kansakoulutontti Raitala Koivula Hakaranta kaavamerkintä sr-k sr sr-1 sr-1 (ja Olkkola pihapiiri s-1) sr sr sr sr sr sr sr (kv , kaavasta valitettu) Lisäksi seuraavat rakennukset on merkitty arvokkaiksi rakennuksiksi Tavaratalo (keskusvarasto) ar Vesitorni ar Tienhaaran mylly ar Lakisuojelu Savitaipaleen ainoa rakennussuojelulailla (60/1985) suojeltu kohde on Olkkolan kartano (päärakennus ja ns. Europeauksen tupa), joka sijaitsee keskustaajaman koillisreunalla, Pappilanlahden etelärannalla. Vanhan hautausmaan vierellä sijaitseva kellotapuli ja vanhan hautausmaan leikkuuhuone sekä Hulkonkankaan hautausmaan paarihuone ovat kirkkolain mukaisia suojelukohteita. Kirkollisten rakennusten suojelua ohjaavan kirkkolain (1993/ luku 5 ) mukaan kirkollinen rakennus, joka on rakennettu ennen vuotta 1917, on suojelunalainen. Kirkkolain 2 mukaan kirkollisia rakennuksia ovat kirkot ja kellotapulit, siunaus- ja hautakappelit sekä hautausmaalla olevat niihin rinnastettavat rakennukset. Kirkkopihaan ja hautausmaan aitaan ja porttiin sovelletaan mitä kirkollisista rakennuksista on säädetty tai määrätty. 7
8 3.2 Rakennusinventointitilanne Rakennetuista ympäristöistä ja maisema-alueista on olemassa valtakunnallisia ja maakunnallisia inventointeja, joista osa on julkaistu raportteina. Kunnat ja maakuntamuseot ovat tehneet nk. kuntatason perusinventointeja. Lisäksi kunnat ovat teettäneet alue- tai kohdetason inventointeja maankäytön suunnittelun yhteydessä. Perusinventointiaineistot ovat kaavaan laadittavien kulttuuriympäristöselvitysten lähtöaineistoa. Museovirasto on vuonna 2009 päivittänyt luettelonsa valtakunnallisesti arvokkaiden rakennettujen ympäristöjen osalta (ns. RKY 2009). 2 Aikaisempaan vuoden 1993 luetteloon sisältynyt Savitaipaleen kirkon seutu on jätetty pois. Ympäristöministeriön asettama maisema-aluetyöryhmä määritteli valtakunnallisesti merkittäviä maisemakokonaisuuksia ja nähtävyyksiä 1990-luvun alussa, minkä pohjalta valtioneuvosto on tehnyt alueista päätöksen vuonna Savitaipaleelta on mukana Solkein rantakylä, joka ei jää tarkastelualueelle. Vuonna 2014 on käynnistynyt Etelä-Karjalan valtakunnallisesti merkittävien maisema-alueiden päivitysinventointi. Etelä-Karjalan rakennuskulttuuri julkaisu (1987) pohjautuu Etelä-Karjalan seutukaavaliiton vuosina teettämään inventointiin. Etelä-Karjalan liitto on maakuntakaavatyön yhteydessä päivittänyt luetteloa maakunnallisesti arvokkaista kulttuuriympäristöistä ja maisema-alueista. Raportit löytyvät liiton sivuilta. Tarkastelualueelta on mukana: Kirkonmäen maakunnallisesti merkittävä kulttuurihistoriallinen ympäristökokonaisuus (maakuntakaavassa nro 83) Kirkonkylällä on tehty rakennuskulttuurin ja kulttuurimaisemien inventointia vuosina 1987 (T.Lievonen), (Anu Talka) ja vuonna 2010 (Selvitystyö Ahola). Tiedot on tallennettu pahvikorteille, vuodesta 2010 lähtien myös Etelä-Karjalan museon ja kuntien käytössä olevaan selainpohjaiseen tietokantaan (KIOSKI). Tämän selvitystyön yhteydessä päivitettiin aikaisemmat inventoinnit (70 kpl) ja tehtiin täydentävää inventointia (25 kpl) mm. uudemmasta rakennuskannasta. Tiedot syötettiin KIOSKI-tietokantaan. 8
9 4 MAISEMAKUVA Savitaipaleen kirkonkylä sijaitsee kirkasvetisen Kuolimon rannalla Toisella Salpausselällä. Tämä viime jääkauden sulamisvaiheen aikana syntynyt reunamuodostuma on lounaan-koillisen suuntainen. Samaa pääsuuntaa noudattelee kirkonkylän halki kulkeva vanha maantie, nykyinen Peltoinlahdentie. Kirkonkylän itä- ja länsireuna, Pitkämäki, Kivikkoharju sekä Hakamäki, ovat reunamuodostuman nähden kohtisuoraan suuntautuvien pitkittäisharjujen osia. Kirkonkylän ympärillä reunamuodostuma laajenee tasanteiksi. Kirkonkylällä harjumaisema on hyvin vaihteleva ja käsittää jyrkkiä harjuja, polveilevia selänteitä, harjukuoppia ja suppia sekä harjukerrostumiin syntyneitä eriikäisiä Muinais-Saimaan rantatörmiä. Reunamuodostuman ja harjujen lajittuneiden karkeajakoisten maiden keskellä on alava Kapakk ojan notkelma, jossa on lajittumatonta hienojakoista maata. Tälle pelto- ja niittymaina hyödynnetylle alueelle oli keskittynyt kylän vanha talonpoikaisasutus: Lavikkalan, Haimilan ja Olkkolan talot sekä kirkkoherranpappila. Kirkonkylän maisemia luonnehtivat paikallisesti suuret korkeusvaihtelut. Peltoinlahdentie nousee keskustan lounaan- ja koillisenpuolisilla mäillä jopa 112 m mpy:lle eli 35 m Kuolimon tasosta (77 m mpy). Korkeusvaihtelujen perustana ovat mannerjään sulamisvaiheen muodostumien (reunamuodostuma ja pitkittäisharjut) lisäksi kallioperä, joka kirkonkylän kohdalla muodostuu gabrosta, dioriitista sekä kiillepitoisista liuskeista ja gneissistä. Savitaipaleen kirkonkylä jää Etelä-Karjalan rapakivialueiden ulkopuolelle. Marttila Pöntylä Kuva: Savitaipaleen kirkonkylän maisemakuvan perustana on Kuolimon järvi sekä viime jääkauden ajoilta oleva reunamuodostuma ja pitkittäisharjut. Jälkimmäiset lajittunutta maa-aineista sisältävät alueet on merkitty vanhaan maaperäkarttaan vihreällä, hienojakoinen lajittumaton maa-ainesalue on osoitettu vaaleankeltaisella, esim. Kapakk ojan ympäristö. /GTK, arkistokartat, maaperäkartta 1800-luvun lopulta. 9
10 Kuva: Alue on korkokuvaltaan vaihtelevaa. Toisen Salpausselän kaakkoisreuna on suoraviivainen, kirkonkylätaajaman alueella pinnanmuodostus on vaihteleva. / peruskarttarasteri ja vinovalovarjosterasteri MML Kuva: Savitaipaleen kirkonkylä eli Peltoinlahden kylä on muodostanut metsäisten mäkiharjanteiden ympäröimän viljellyn laakson yhteen Kuolimon eteläisistä lahdelmista. Sitten 1900-luvun alkupuolen on kirkonkylä laajentunut sitä ympäröiville Toisen Salpausselän laajoille metsämaille. Kuvaan lisätty sinisellä viivarajauksella karkeasti nykyinen kaava-alue. / Suomen taloudellinen kartta, lehti 51 Savitaipale, Hki Metsäntutkimuslaitoksen kulontorjuntakartasto
11 5 HISTORIA Seuraavaksi käydään läpi tarkastelualueen kehittymistä valottavia aikajaksoja ja rakentamisen historiaa. Lähteinä on käytetty vanhoja karttoja ja valokuvia, kirjallisuutta ja rekisteritietoja. 5.1 Kylät Viipurintien ja Mikkelintien varrella Peltoinlahti on asiakirjalähteiden mukaan Savitaipaleen vanhimpia kyliä. Ensimmäinen kirjallinen lähde, johon kirjattiin tietoja alueen asutuksen luonteesta ja määrästä oli vuoden 1540 maakirja. Peltoinlahden lisäksi luetteloon on viety seuraavat savitaipalelaiset kylät: Lyytikkälä, Hyrkkälä, Kaskei, Rahikkala, Virmajärvi ja Säänjärvi. Nykyinen kirkonseutu muodosti hyvin laajan 49 talon ns. seutukylän; kyläalueeseen kuului lukuisia yksittäisistä taloista muodostuneita pikkukyliä (arviokuntia) mm. Pöntylän ja Marttilan asutukset. Vanhin kyläasutus sijaitsee vesistön äärellä tai korkealla mäellä. Peltoinlahden kylä jää maataipaleelle, joka oli välietappi Saimaan, Pien-Saimaan ja Kuolimon välisellä vesireitillä. Jo ennen Savitaipaleen kappelin perustamista oli kylä myös yleisen maantien vaikutuspiirissä, sillä keskiaikaisperäisen Hämeestä Viipuriin kulkevan Ylisen Viipurintien pohjoisempi reitti kulkee kylän halki. Viimeistään ja lukujen taitteessa kirkonkylältä oli vaatimattomat kulkuväylät myös Partakosken kautta Mikkeliin ja Leväsensalmen kautta Taipalsaarelle. Vanhoja teitä on perusparannettu ja linjauksia paikoitellen joko oiottu tai siirretty, mutta edelleen ikivanhan Viipurintien vanhin reitti on pysynyt kirkonkylätaajaman päätienä, vanhaa Mikkelintietä on kirkolta alkava Kaijanlahdentie ja pohjoisempana Partakoskentie. Ikää on myös Mikkelintiestä itään haarautuvalla Taipalsaarentiellä. Kirkonkylän taajamakuvaan merkittävästi vaikuttanut tieremontti tehtiin 1960-luvun lopulla. Tuolloin vanhaa Viipurintietä suoristettiin, levennettiin ja sen korkotaso muuttui, lisäksi Partakoskentielle rakennettiin uusi liittymä. Oikominen muutti ympäristöä etenkin kirkonmäen ja Kivikkoharjun rinteillä sekä Hiienmäen luona. Keskustie ja kirkkopuiston kävelytie ovat vanhaa tielinjausta. Kuva: Savitaipaleen kirkonkylä 1900-luvun alkupuolella, ennen vuonna 1918 tapahtunutta puukirkon paloa. Kuvassa maantie laskeutuu harjulta Kapakk ojan notkoon ja jatkuu kirkolle päin. / Savitaipaleen kunnan valokuvat 11
12 Työssä vanhin lähteenä käytetty kartta on vuodelta 1779 eli ajalta ennen isojakoa, joka saatiin Peltoinlahden kylän osalta päätökseen 1840-luvun alussa. Peltoinlahdessa oli 1700-luvun loppupuolella neljä kantataloa, jotka muodostivat taloryhmän peltomaiden ympärille; oletettavasti kylärakenne palautui vähintään 1600-luvun loppupuolelle. Luonnonympäristöllä oli ollut Viipurintietä merkittävämpi vaikutus kylärakenteeseen, sillä asutus ei Peltoinlahdessa keskittynyt raittikyläksi vaan rykelmänomaiseksi peltokyläksi harjuselänteiden ja vesistön tiukasti rajaamaan Kapakk ojan laaksoon. Isossajaossa Peltoinlahden kylän kantatalojen määrä säilyi ennallaan: 1 Lavikkala, 2 Haimila, 3 Olkkola ja 4 Peltoinlahti (kirkollisvirkatalo). 3 Pappilan maat ja talouskeskus sijaitsivat kirkon suunnalla, samoin muut seurakunnan työntekijöiden asunnot ja vanhat torpat, myöhemmin vuokrapalstojen mökkejä oli myös nykyisen Kellonsoittajanpolun suunnalla luvun alussa seurakunnalle hankitusta yksinäistalosta tehty kappalaisen virkatalo säilyi isossajaossa yhden talon käsittävänä kylänä nimeltään Savitaipale. Kuva: Savitaipaleen kirkonkylä yleisten teiden risteyksessä. /Viipurin läänin lääninkartta, 1: tai Kirkonkylän lähinaapurikylänä pohjoisessa on Marttila, jossa asutus oli 1700-luvun jälkipuolella keskittynyt Mikkeliin vievän yleisen tien tuntumaan Kaijanlahteen viettävälle rinnemaalle. Kylään muodostettiin isossajaossa ( ) neljä kantataloa: 1 Marttila, 2 Hämppi, 3 Huttunen (Loisa) ja 4 Hulkko. Marttilassa Mikkelintiestä haarautui tie Hyrkkälän ja Leväsen kautta Taipalsaarelle. Kappalaispappila eli Ahtiala muodosti Savitaipale nimisen yksinäistalokylän tien alkupäähän. Maantiestä erkaneva kylätie kiersi pappilan pohjoispuolitse Pöntylän mäkikylälle, jonne isossajaossa (valmistui 1840-luvun alussa) muodostettiin kuusi kantataloa: 1 Markku, 2 Ahtiainen, 3 Hirvi, 4 Hinkkala, 5 Matikka ja 6 Rikkilä. Ainakin yksi taloista, nro 3, muutti toimituksen yhteydessä pääkylän ulkopuolelle Lehtisensaareen. Selvitysalueen kaakkoiskulma, Petynmäki, kuuluu Lyytikkälän kylään, ja osa Selkäkankaasta Kaskeinkylään. Kummankin kylän vanhat keskusalueet sijaitsevat tarkastelualueen ulkopuolella. 12
13 Kuva: Marttilan ja Pöntylän kylien kantatalot ja torpat vuoden 1847 pitäjänkartassa. / Kansallisarkisto lehti , osasuurennos. 5.2 Kirkonkylän tunnusmerkit Savitaipaleen kirkkopitäjä itsenäistyi Taipalsaaresta aikaan vuonna Ensimmäinen rukoushuone oli rakennettu jo 1500-luvun lopulla Peltoinlahden kylään, joka sijaitsi vesi- ja maaliikennereittien solmukohdassa. Paikan valintaan lienee vaikuttanut myös kylälle jo aikaisemmin, mahdollisesti katolisella ajalla, perustettu hautausmaa. 4 Kiviaitojen rajaama hautausmaa on Viipurintien ohella kirkonkylän vanhinta entisellään jatkunutta maankäyttöä. Hautausmaata on laajennettu 1900-luvun alkupuolella noin puolella, pitäjäntupa-leikkuuhuone akselilta itään. Hirsinen leikkuuhuone on seissyt vanhan osan pohjoisnurkalla jo yli vuosisadan ajan. Seurakunta perusti uuden hautausmaan asutuksen ulkopuolelle, Hulkonkankaalle, jo 1850-luvulla. Kiviaitojen rajaaman hautausmaan länsipäähän rakennettiin ilmeisesti jo 1800-luvun puolella läpikuljettava paarihuone, josta lähdettiin kantamaan/kuljettamaan vaunuilla arkkua haudalle. Lisäalue hankittiin tien toiselta puolelta ja vihittiin käyttöön 1950-luvun jälkipuolella, ja vuonna 1969 valmistui tälle Rauhanlaakson hautausmaalle siunauskappeli. Vuonna 1779 rakennettu tapuli on säilynyt vanhasta kirkkopihasta hautausmaan länsisivulla, jossa seurakunnan kirkot sijaitsivat 1600-luvulta aina 1800-luvun alkuun saakka. Kellotapulin rakensi Juhana Salonen ja se valmistui vuonna Tapuli oli alkuaan pohjamuodoltaan nelikulmainen. Nykyisen asunsa se sai vuonna 1846 Taavetti Rahikaisen tekemissä korjaustöissä, jolloin se muutettiin kahdeksankulmaiseksi. Tapuli on itäsuomalaista tyyppiä, jossa kaikissa kolmessa kerroksessa on sama pohjakaava vain mittasuhteiden vaihdellessa. Pyöreyttä tavoiteltiin myös kattojen muodossa, jolloin tapulin luonne tuli muiden maakuntien tyyppejä pehmeämmäksi. Ensimmäinen kirkko valmistui nykyiselle paikalle vuonna Se tuhoutui tulipalossa Kivikirkko rakennettiin , suunnittelijana arkkitehti Josef Stenbäck. Kivikirkko on ristikirkko, jonka kuorisakaraan liittyy monisärmäinen kuoriosa ja korkea kellotorni. 13
14 Kirkkoherran virkatalo on sijainnut perustamisestaan lähtien kirkon lähellä, ja vanhimmista karttalähteistä, 1700-luvun loppupuolelta, päätellen pitkälti samalla paikalla, kuin vuonna 1919 (1921) valmistunut pappilan päärakennus. Kaksi edellistä päärakennusta olivat tuhoutuneet tulipaloissa 1905 ja Kappalaisen pappilaa varten seurakunta vastaanotti Ahtialan yksinäistalon noin 2 km päässä kirkosta. Päärakennus on valmistunut Seurakunta luopui vanhoista pappiloista luvuilla. Kappalaisen uusi virka-asunto valmistui kirkonkylälle, tapulin ja Nikkarinrannan väliselle pellolle, vuonna Kirkkoherraa varten rakennettiin virka-asunto 1975 lähemmäksi tapulia. Tapulin pihapiiriin valmistui 1950-luvun lopulla seurakuntakoti. Kuva: Kirkko ja tapuli sekä rannempana sijaitseva pappila olivat ennen hyvinkin vahvasti kyläympäristöä hallitsevia ympäristötekijöitä. Vielä 1900-luvun alussa rakennukset olivat avoimessa maisemassa, tienäkymien maisemapisteinä, koska ympäröivät maat olivat peltoina ja laitumina. Maatalouden väistyminen keskustarakentamisen tieltä ja puuston määrä taajaman tonteilla on pienentänyt kirkkomaisemaa ja kirkollisten rakennusten näkyvyyttä./ Etelä-Karjalan museo Vuoden 1865 kunnallisasetuksella erotettiin seurakunnan ja kunnan päätöksenteko ja toimeenpano toisistaan ja luotiin uusi organisaatio maallisten asioiden hoitamiseksi. Ylimmäksi päättäväksi elimeksi, pitäjänkokouksen tilalle, tuli kuntakokous. Savitaipaleelle kunnallishallinto on alkanut viimeistään vuonna Nk. pitäjäntupa on rakennettu kuntakokousten pitopaikaksi vuonna Lisäsiipi rakennettiin vuonna 1918 väliaikaiseksi kirkoksi, myöhemmin tässä osassa taloa toimi kunnansairaala. Samassa pihapiirissä, kunnanlääkärintalon paikalla oli käräjätupa (joka on merkitty jo isonjaon aikaisiin karttoihin). Savitaipaleen nykyinen kunnantalo on rakennettu 1980-luvun alkuvuosina korottamalla vanhaa, paikalla ollutta sähkötaloa 5 ja rakentamalla siihen liittyvän lisärakennuksen. Samalla vanhan rakennuksen ulkoverhous ja ulkoasu muutoinkin uudistettiin lisärakennuksen tyyliin. Suunnittelijana oli arkkitehtitoimisto Pauli Vuorinen Ky Lappeenrannasta. 14
15 5.3 Keskustan historiallinen kerroksellisuus C D A D D Kuva: Kartta Peltoinlahden isojakokartasta (uudistuskartta 1842). B D D D D D D Kirkonkylän keskustassa on säilynyt ympäristöelementtejä 1800-luvun alkupuolelta, ja jopa sitä varhaisemmalta ajalta. Keskiaikainen Viipurintie on säilynyt kylän pääkatuna, tosin vanhaa mutkaista tietä on suoristettu monin paikoin; Keskustie on säilyttänyt entistä katutilaa ja kylämäistä tiiviyttä kirkon lounaispuolella. Pitkässämäessä, Kapakk ojan eteläpuolella on viimeiset pellot vanhasta kyläpeltoalueesta, myös sataman edustalla on vanha peltotilkku. Kirkkoherranpappila D on sijainnut aina nykyisellä paikalla (nyt käyttö muuttunut), samoin hautausmaa. Kirkko on jo ennen isonjaon päättymistä siirretty kummulle, tapulin kaakkoispuolelle. Kirkonmäen tienristi on edelleen avoin, mutta muuttanut luonnettaan pysäköintialueen ja tien pengerrysten myötä. Käräjätuvasta alkanut maallisen hallinnon toiminta Mikkeliin erkanevan tien alkupäässä ilmenee paikalla säilyneessä kunnantuvassa. Vanhat torpanpaikat kirkon luona, samoin Kuhaniemessä ja Nikkarintien päässä ovat edelleen asuttuja. Nikkarinrantaan vienyt vanha tie on nykyään hautausmaan sisällä, mutta uudempi tie kuvastaa vanhaa yhteyttä kirkkovenerantaan. Kellonsoittajanpolku perustuu vanhaan Mustapään kylätiehen. Lavikan A ja Olkkolan C asuntotonttien sekä Olkkolan torppien ympäristössä kyläalue on täydellisesti uudistunut. Haimilan B tonttimaan voi paikallistaa liikekeskustan reunalta muusta poikkeavan korttelirakenteen ja yksittäisten vanhojen rakennusten perusteella. Kuva: Ilmakuvaan on paikannettu isojakokarttoihin ja 1840-luvun pitäjänkarttaan merkityt rakennetut tonttimaat (kirkko, hautausmaa, talot ja torpat) ja tiestöä. / Ortokuva MML, projisointi Selvitystyö Ahola. 15
16 1925 Kirkonkylä oli 1900-luvun alkupuolella maatalouskylä, jossa palvelut keskittyvät kirkonmäelle ja Haimilan talojen seudulle valtatien varteen. Posti ja apteekki toimivat Kaijanlahdessa, nuorisoseurantalo Honkala sijaitsi viljellyn laakson länsireunalla. Kyläraitilla oli puurunkoisia liikeasuinrakennuksia. Osuuskauppa rakensi kirkonmäelle kivisen liiketalon 1930-luvulla, ja vuosikymmenen lopulla valmistui kaksikerroksinen Dambergin liikeasuintalo kirkon eteläpuolelle. Laivat kävivät Nikkarinrannassa, jossa oli laivalaituri Viime sotien jälkeen kirkonkylälle rakennettiin ensimmäiset varsinaiset omakotitaloalueet. Uutta asutusta tuli ensin harvakseltaan peltomaiden reunalle, mutta jo luvulla rakentui ajan samankaltaisista tyyppitaloista tiiviimpää asutusta kirkon kaakkoispuolelle Viipurintien varteen. Tältä ajalta on esimerkiksi Ympyrätien lenkki, ja keskustan ulkopuolelle rakentunut Olvenlammen taloryhmä. Uusi valtatie valmistui 1960-luvun alkuun mennessä ja samaan aikaan tehtiin kirkonkylälle ensimmäinen rakennuskaava. Kirkonkylälle tuli uusia, pientaloasutusta kokoavia katuja, kuten Torikatu. Ensimmäiset kerrostalot (lamellit) rakennettiin Kievarintien varteen, joka oli perustettu vanhan ja uuden maantien väliseksi yhdyskaduksi. Ensimmäisiä mittakaavaltaan aikaisemmasta rakennuskannasta selvästi poikkeavia rakennuksia olivat osuuskaupan tavaratalo kirkonmäellä, liiketalo torin reunalla ja uudet koulurakennukset luvulla rakennettiin mattomaisesti kampa- tai lenkkikatuja sisältäviä asuntoalueita mm. Olkkolan peltomaille ja Myllymäen rinteeseen. Asemakaavoihin liittyvillä rakentamismääräyksillä tai ohjeistuksilla pyrittiin yhtenäiseen katukuvaan. 16
17 1985 (1980) Uuden valtatien varteen, Särkänmäkeen ja Petynkankaalle, kaavoitettiin teollisuustontteja 1970-luvulla. Asuntorakentaminen laajeni 1980-luvulla valtatien eteläpuolelle, Myllylammelle ja Supanahoon, salpakankaan vaihtelevaan kangasmaastoon. Keskustassa peltomaita otettiin rivi- ja kerrostalorakentamiseen Viime vuosisadan lopulla rakentamisen painopiste oli keskustan ulkopuolella Supanahossa ja Taavetintien varrella. Tämän vuosituhannen puolella on palattu keskustaan ja sen reunamille, etenkin Kuolimon rantamaisemat Paimensaaressa, Olkkolan Hovin suunnalla sekä sataman lähistöllä ovat houkutelleet uusien asuntoalueiden perustamiseen. Savitaipaleen kaupalliset palvelut keskittyvät edelleen kirkonkylälle, missä on myös pääosa julkisista palveluista sekä kunnan hallinto. Päivittäistavaroiden myynti on pysynyt ydinkeskustassa Peltoinlahdentiellä sekä Torikadulla. Taajaman ulkopuolella vt 13:n ja Peltoinlahdentien liittymässä on ABC-liikenneasema, jonka yhteydessä on päivittäistavarakauppa. 17
18 6 ARVIOINTI JA SUOSITUKSET Selvityksessä määritetään suunnittelualueen rakennetun kulttuuriympäristön ja kulttuurimaisemien kulttuurihistoriallista ominaisluonnetta ja alueella ilmeneviä paikallis-, rakennus- ja maisemahistoriallisia sekä visuaalisia arvopiirteitä. Tavoitteena on rajata alueet ja kohteet, joissa historiallisia rakenteita on vielä havaittavissa sen laatuisina, että niiden vaaliminen on rakennettujen ympäristöjen kulttuurihistoriallisen monipuolisuuden ja merkityksen kannalta olennaista. Kulttuurihistoriallinen arvottaminen tarkoittaa työn tutkimusosion ja maastohavaintojen perusteella valittujen alueiden ja kohteiden arvon erittelyä ja analysointia perusteluksi sille, mitkä kohteet ja alueelliset piirteet esitetään säilytettäväksi. Arvottaminen on siten kulttuuriympäristön vaalimisen perusta. Kohteen kulttuurihistoriallisen arvon suhde muihin tarpeisiin ja arvoihin punnitaan vasta varsinaisessa suunnittelussa ja päätöksenteossa. Kohteet ja aluekokonaisuudet luokiteltiin arvotekijöidensä painoarvon perusteella käyttäen seuraavaa kolmijakoista luokitusta. Arvoluokittelun perusteet esitetään kohdekuvauksissa (luvussa 7). RH Rakennushistoriallisesti ja arkkitehtonisesti arvokas H Historiallisesti arvokas (asutus-, talous-, sivistys-, aate- ja/tai sosiaalihistoriallinen painoarvo) Y Kyläkuvallisesti tai maisemallisesti arvokas Luokittelukriteerit: harvinaisuus tai ainutlaatuisuus (paikallinen harvinaisuus; ikä: ennen vuotta 1900) historiallinen tyypillisyys alueelle (paikallinen tyypillisyys) aluetta tai tiettyä aikaa kuvaavat tyypilliset piirteet (edustavuus) alkuperäisen tai sitä vastaavan maankäytön, rakennuksen käyttötarkoituksen, rakentamistavan, arkkitehtuurin tai tyylin ilmeneminen ja jatkuminen (alkuperäisyys, toiminnallinen edustavuus) merkitys historiallisen tapahtuman tai ilmiön todisteena tai siitä kertovana ja tietoa lisäävänä esimerkkinä (avainkohde, historiallinen todistusvoimaisuus) näkyvissä olevat eri aikakausien maisematilat, rakenteet, materiaalit ja tyylipiirteet, jotka ilmentävät luontevasti maankäytön, rakentamisen, hoidon ja käytön historiaa ja jatkuvuutta (historiallinen kerroksisuus, kertovuus) Kohteiden arvoluokittelussa painotettiin rakennusten ulkoasun historiallista säilyneisyyttä sekä edustavuutta rakennustyyppinä ja alueen kehityksen kuvaajana. Rakennushistorialliseen arvoon vaikuttaa rakennusten säilyneisyys, jolla ei viitata rakennuksen tekniseen kuntoon. 6.1 Suunnittelusuositukset ja alueellinen tarkastelu Ympäristön arvot koskevat läheisesti jokaista asukasta ja alueiden säilyminen vaatii asukkaiden ja kiinteistön omistajien osallistumista ja panosta. Kulttuuriympäristöselvitys onkin tarkoitettu avoimen, alue- ja rakennussuojelua koskevan keskustelun pohjaksi. Tavoitteena on, että asiantuntijoiden, asukkaiden ja päättäjien yhteistyönä löydetään suuntaviivoja Savitaipaleen kirkonseudun kehittämiseksi alueen kulttuurihistoriallinen ja maisemallinen identiteetti säilyttäen ja sitä vahvistaen. Inventointikohteiden arvoperusteet ja niiden pohjalta annetut suunnittelusuositukset on laadittu kulttuuriympäristön kaavallisen tarkastelun tueksi ja perusteiksi. 18
19 K1 Kulttuurihistoriallisesti arvokas kohde A1 Kulttuurihistoriallisesti arvokas alue K2 Kulttuurihistoriallisia tai/ja kyläkuvallisia arvoja omaava kohde A2 Kyläkuvallisia tai maisemallisia arvoja omaava alue Suojeluarvoja Suojelumääräyksillä turvataan kohteen/rakennuskokonaisuuden historiallisten ja kyläkuvallisten arvojen säilyminen. K 1 Kulttuurihistoriallisesti arvokas kohde (punainen pallo) Suojeluarvoja. Rakennusta tai rakennuksia ei saa purkaa. Korjausrakentamisessa ja muissa toimenpiteissä tulee säästää rakennuksen mittasuhteisiin, julkisivumateriaaleihin ja tyylillisiin yksityiskohtiin perustuvat tunnuspiirteet sekä vaalia rakennuksen autenttisia tai sen historian kannalta tietoarvoltaan merkittäviä rakennusosia. Museoviranomaiselle tulee varata tilaisuus lausunnon antamiseen ennen suojelukohteita koskevien lupahakemusten ratkaisemista tai muun kohteessa tai sen lähiympäristössä tehtävien toimenpiteiden suunnittelun yhteydessä. Suojelurakennuksesta tulee tehdä tarpeen vaatiessa tarkempi selvitys, joko rakennusinventointi asemakaavoitusta varten tai rakennushistoriaselvitys saneerauksen suunnittelun lähtötiedoiksi. Uudisrakentamisessa on otettava huomioon kulttuurihistoriallisesti arvokkaalla alueelle olevien rakennusten ja ympäristön säilymisen turvaaminen. A 1 Kulttuurihistoriallisesti arvokas rakennettu ympäristö (k) tai kulttuurimaisema (m) (punainen / tumman vihreä aluerajaus) Suojeluarvoja. Alue säilytetään ennallaan. Kulttuuriympäristöarvoiltaan merkittävään aluekokonaisuuteen sisältyvät suojeltavat rakennukset tai rakenteet on hyvä yksilöidä suojelumerkinnän määräyksissä tai kohdekohtaisella kaavamerkinnällä. Rakentaminen tulee sopeuttaa mittasuhteiltaan, muodoltaan ja julkisivumateriaaleiltaan rakennetun ympäristön ja maiseman luonteeseen sekä rakennushistoriallisiin/kyläkuvallisiin/maisemallisiin tunnuspiirteisiin. Kulttuuriympäristöarvoja ovat rakennusten lisäksi muut kulttuurihistorialliset rakenteet ja viherympäristö, kuten mahdolliset puukujat, puutarhat, vanha tiestö ja pihanmuodostustapa. Alueella tehtävien ilmoituksen/luvanvaraisten toimenpiteiden yhteydessä on kuultava museoviranomaisia. Alueen rakennuskannasta tulee tarpeen vaatiessa tehdä rakennusinventointi/rakennushistoriaselvitys, joka tarkkuudeltaan riittää asemakaavan tai yksittäisen kohteen suojelutarkastelun lähtöaineistoksi. s = lisämerkintä asemakaavalla suojeltujen rakennusten kohdalla Erityisarvoja Yleiskaavamääräyksillä, kuten rakentamis- ja suunnittelumääräyksillä tai osaalueiden erityisominaisuuksia osoittavilla kaavamerkinnöillä, ohjataan maankäyttöä ja rakentamista säilyttämään rakennettu ympäristö historiallisesti monipuolisena ja visuaalisesti rikkaana. Tavoitteena on mahdollistaa kulttuuriympäristöarvojen ja moni-ilmeisen kyläkuvan kannalta tärkeän rakennuskannan säilyminen esim. määrittelemällä suojelutavoitteet ja/tai alueen täydentämis- ja eheyttämisperiaatteet. K 2 Kulttuurihistoriallisia tai/ja kyläkuvallisia arvoja omaava kohde (sininen pallo) Kohde omaa rakennustaiteellisia/historiallisia arvoja tai sillä on merkittävyyttä osana laajempaa kyläkuvallisesti arvokasta aluetta (kohde yksilöidään esim. aluemerkinnän määräyksessä; viitataan selvityksen kohdeluetteloon/inventointiin). 19
20 Korjausrakentamisessa ja muissa toimenpiteissä tulee säästää rakennuksen mittasuhteisiin, julkisivumateriaaleihin ja tyylillisiin yksityiskohtiin perustuvat rakennushistorialliset tunnuspiirteet (säästävä/palauttava korjaaminen). Purkamislupaa harkittaessa on arvioitava suunniteltujen toimenpiteiden vaikutuksia kulttuuriympäristön arvoille/kyläkuvalle sekä kuultava asiasta asiantuntijaviranomaista (Museovirasto). Kohteesta tulee tarpeen vaatiessa tehdä yksityiskohtaisempi rakennusinventointi. Tarkemman kaavallisen ohjauksen tarve arvioidaan asemakaavoituksen yhteydessä. A 2 Kyläkuvallisia (k) tai maisemallisia arvoja omaava alue (m) (sininen / vaalean vihreä aluerajaus) Alue kestää muutoksia, mutta rakentamisen tulee rakennustavaltaan ja sijoitukseltaan sopeutua olemassa olevan rakennetun ympäristön ja/tai kulttuurimaiseman luonteeseen (arvotekijöinä esim. tiivis/väljä rakennuspa, rakennuspaikan valinta, korkotaso, rakentamisen mittakaava, julkisivumateriaalit, näkymälinjat, vanhat kulkuväylät, rantarakentamisen perinne). Arvotekijät on lueteltu kohdekuvauksissa. Aluekokonaisuuden sisältä voidaan tarvittaessa yksilöidä kulttuuriympäristöarvojen kannalta merkittävimmät rakennukset/rakenteet tai osoittaa niiden suojelutavoitteet kohdekohtaisella kaavamerkinnällä. Rakennustavaltaan yhtenäisten alueiden täydennysrakentamisessa tulee noudattaa vähintäänkin yhtenäisen monimuotoisuuden periaatetta (yhteisinä nimittäjinä esim. kattokaltevuus, rakennuksen etäisyys tontin reunasta, julkisivumateriaali, massoittelu, piharakennusten yhtenäisyys, tmv.). Jos oleva rakennus korvataan uudella, uuden rakennuksen on ulkoasultaan ja mittasuhteiltaan sovelluttava vanhaan pihapiiriin tai miljööseen. Mikäli sijainniltaan keskeisellä paikalla olevaan taajamakohtaan kohdistuu eheyttämis/tiivistämistarvetta, on alue suunniteltava ottaen huomioon alueen erityispiirteet. Rakentamisen tulee soveltua käyttötarkoitukseltaan, sijainniltaan ja mitoitukseltaan lähiympäristössä mahdollisesti säilyneeseen kulttuurihistoriallisesti arvokkaaseen rakennuskantaan ja miljööarvoihin. Inventoidut kohteet Edellä kuvatun kohdeluokittelun ulkopuolelle jäävät inventointikohteet ovat mukana karttaliitteessä 2c. Ne ovat inventoitu kaavallisen suunnittelun tausta-aineistoksi vuosina 1990 tai Kyseessä on tavallisesti kyläkuvan historiallista monimuotoisuutta tukeva kohde, joiden rakennushistoriallisissa arvopiirteissä on tapahtunut muutoksia siinä määrin, että niiden historiallinen edustavuus on heikentynyt. Lisäksi on kohteita, jotka on alun perinkin inventoitu lähinnä vain niiden rakennusajan perusteella (esim. ennen vuotta 1940). Osa vuonna 1990 inventoiduista rakennuksista oli purettu. Nämä inventoidut kohteet on merkitty seuraavilla symboleilla: oranssi pallo = inventointikohde, jolla on tämän kulttuuriympäristöselvitystyön yhteydessä arvioitu olevan merkitystä tietyn alueella harvinaistuvan rakennustyypin vaalimisen, modernin rakennusperinnön, taajamakuvan ja/tai A1 tai A2 - aluekokonaisuuden historiallisen kerroksellisuuden kannalta. Suositeltavana menettelynä voidaan pitää museoviranomaisten kuulemista kohdetta koskevan lupakäsittelyn yhteydessä (julkisivuun kohdistuva toimenpide, purku, lisärakentaminen). vihreä kolmio = inventointikohde Rakennustavaltaan yhtenäiset alueet Lyhyellä aikavälillä rakentunut, rakennustavaltaan yhtenäinen pientaloalue. Korjaus- ja täydennysrakentamisessa tulee ottaa huomioon alueen tunnuspiirteet. Ks. A2: yhtenäisen monimuotoisuuden periaate 20
21 7 KOHDEKUVAUKSET Suunnittelualue on jaettu kuuteen osa-alueeseen, joiden maankäytön luonteesta lyhyt luonnehdinta ennen valittujen aluekokonaisuuksien ja kohteiden esittelyä. Yksityiskohtaisemmat tiedot kaikista inventoiduista rakennuksista löytyvät Etelä- Karjalan selainpohjaisesta KIOSKI-rakennustietokannasta. Kartta: Osa-alueet Pohjakarttana maastotietokanta MML 21
22 7.1 TAAJAMA VT 13:N POHJOISPUOLELLA Savitaipaleen kirkonmäellä on säilynyt kirkon ja pitäjänhallinnon historiasta kertova vanha keskusta. Aluekokonaisuus käsittää kirkollisten rakennusten lisäksi hallinto-, palvelu- ja kaupan rakennuksia eri vuosikymmeniltä. Kirkonmäen ympärille keskittyvä vanha keskusta on arvotettu maakuntakaavaa varten laaditussa kulttuuriympäristöselvityksessä maakunnallisesti merkittäväksi rakennetuksi kulttuuriympäristöksi. A Kirkonmäki, vanha kuntakeskus Tyyppi Kirkonkylä; hallinto- ja palvelu Suositus A1km (kirkonmäki ympäristöineen mk/va) Arvot Paikallishistoriallisia, rakennushistoriallisia ja kyläkuvallisia arvoja omaava seurakunnan ja kuntahallinnon historiasta sekä kirkonmäen elinkeinoelämästä kertova vanha keskusta (H, RH, Y). Osa-alueen merkittävyys perustuu rakennetun ympäristön piirteisiin, joissa ilmenee hyvin alueen käytön historia ja jatkuvuus: kirkonkylän avainrakennukset (kirkko, pappila, tapuli ja kunnantalot), vanha aluerakenne (Viipurintie, Mikkelintie, pitäjänkeskus, kirkolliset alueet), vanhoja puutaloja 1800-luvulta ja 1900-luvun alusta sekä moderneja palvelu- ja liikerakennuksia, jotka kaikki edustavat edelleen hyvin rakentamisajankohdan henkeä (mm. Kukkaro l. KOP, vanha säästöpankki, Dambergin talo, kunnanlääkärin talo, funkistavaratalo). Kohteet Arvot Suositus 1 Kirkko H, RH, Y K1s 2 Tapuli RH, Y K1s 3 Hautausmaan leikkuuhuone H, Y K1 4 Peltoinlahti, ent. pappila H, RH, Y K1s 5 Vanha kunnantupa H, RH, Y K1s 6 Koivurinne (ent. maakaupan tontti) RH, Y K1 7 Mäntylä RH, Y K1 8 Kuhaniemi RH, Y K1 9 Peltoinlahti, paloasema Y, RH K1s 10 Kunnantalo, palvelutalo RH, Y K2 11 Rantala RH K2 12 Osula (Tavaratalo) RH K2 13 Kukkaro RH K2 14 Tontti 4/l Y, RH K2 15 Kellokulma Y K2 16 Kirkkorinne Y, RH K2 17 Kolikko (Op) Y, RH K2s Perusteet Kirkkorakennus, tapuli ja vanhan kunnantupa ovat koko taajaman kiistattomia tunnusrakennuksia. Rakennushistoriallisesti arvokkaat rakennukset sijaitsevat mäenharjanteella, joka pohjoisessa rajaa laaksomaisessa painanteessa sijaitsevaa ydinkeskustaa. Kirkkoherranpappila, nykyään yksityisomistuksessa, oli ollut kirkollisvirkatalona 1600-luvulta lähtien, joten sillä on hyvin pitkä historia kylän henkisenä keskuksena. Savitaipaleen vanha keskusta on rakentunut pappilan maille, joten pappilalla on ollut merkittävä vaikutus myös fyysisen ympäristön muovautumiseen. Savitaipaleella kirkko ja maallisen hallinnon keskus, kunnantalo, sijaitsevat edelleen vierekkäin. Kylän halki kulkeva vanha Viipurintie on ollut vahva kyläkuvan muodostumista ohjannut tekijä, jonka vaikutus kaupan keskittymiseen heikentyi hieman Kievarintien ja Torikadun rakentamisen myötä. Kauppatalojen rajaama pääraitti on ollut kirkonmäen ohella toinen Savitaipaleen kirkonkylälle tyypillinen kyläkuvallinen ominaispiirre. Tämän aluerakenteen historiallisen jatkuvuuden, alueenkäytön sekä raitin tilallisen hahmottumisen kannalta tärkeitä 22
23 ympäristötekijöitä ovat vielä säilyneet 1900-luvun alun ja keskivaiheen asuinliiketalot, samoin kuin ensimmäiset modernit kivitalot. Kuvaus Kirkollisten rakennusten kuvaukset ovat luvussa 5.2. Vanha hautausmaa sijaitsee Savitaipaleen kirkonkylässä, kirkon ja seurakuntatalon välittömässä läheisyydessä. Se on otettu käyttöön jo 1500-luvulla. Vanha leikkuuhuone sijaitsee vanhimman hauta-alueen reunalla. Sen luona kiviaidassa on portti. Ennen näiltä kohdin lähti tie Kuolimon rantaan; tie kulki siis nykyistä Nikkarintietä hieman pohjoisempana. Hirsiseinäinen leikkuuhuone on hautausmaiden vanhaa rakennusperintöä. Se on myös yksi mieleenpainuva maisemapiste Hakamäen ulkomuseolle ja Paimensaareen kuljettaessa. Toista sataa vuotta vanhaa leikkuuhuonetta vastapäätä on seurakunnan halkoliiteri. Kirkonmäellä Viipurintiestä erkaneva vanha Mikkelin tie, nykyinen Kaijanlanhdentie, kiertää järvimaiseman ja jyrkkäprofiilisen harjumaaston luonnehtimassa ympäristössä. Nykyään tie on tarkoitettu vain tonteille ajoa varten. Tien alkupäässä on hirsirunkoinen kunnantupa sekä 1950-luvun lääkärintalo. Pitäjäntupana tunnettu kunnantupa on rakennettu kunnallishallinnon aikana, vuonna 1906, lisäsiipi rakennettiin vuonna Se edustaa 1900-luvun alkupuolen hirsirakentamista ja tyylipiirteitä. Kunnanvirasto muutti vuonna 1982 uuteen rakennukseen. Vanha talo on nykyään yksityisomistuksessa, sitä ennen siinä toimi käsityöasema. Käräjäkartanon paikalla sijaitseva kivitalo on alun pitäen rakennettu kunnanlääkärin vastaanotto- ja asuntotiloiksi 1950-luvulla, suunnittelijana Arkkitehtuuritoimisto Väinö ja Tuulikki Löyskä. Yksityisenä palvelutalona toimivat talo on rakennusajankohdalle tyypillistä selkeälinjaista ja yksityiskohdiltaan hienopiirteistä arkkitehtuuria; laajennus on sovitettu vanhaan osaan. Vanhaa kunnantupaa vastapäätä sijaitseva Mäntylä omaa kulttuurihistoriallista merkittävyyttä vanhana pappilan torpan paikkana ja pitkään haudankaivajan asuntona olleena puutalona. Julkisivuiltaan muutoksia kokeneenakin rakennuksella on kyläkuvallista merkittävyyttä osana kulttuurihistoriallisesti arvokasta taajamaaluetta. Ikänsä ja käyttötarkoituksensa puolesta rakennus on jo selvästi harvinaistunutta kirkkoympäristöjen rakennuskantaa, ja Savitaipaleella merkittävä arvotekijä muiden seurakunnan toimintaan liittyvien tai liittyneiden rakennusten rinnalla. Mäntylän takana sijaitsevan Koivurinteen pihapiiri 1800-luvun käsityövaltaista puurakentamista hyvin edustavin asuin- ja ulkorakennuksin on rakennushistoriallisesti merkittävä rakennusten säilyneisyyden ja tyylillisen eheyden puolesta. Rakennukset sijaitsevat kylän vanhimman maakaupan tontilla ja liittyivät liikkeen toimintaan 1800-luvulta 1940-luvun alkuun. Rantalassa on juuri ennen 1918 sotaa valmistunut asuinrakennus. Hyvin alkuperäisessä asussaan säilynyt vuoraamaton hirsitalo on rantamaisemaan sijoittuva kulttuurihistoriallinen ympäristöelementti, joka on tärkeä osa järvelle aukeavaa kirkkomaisemaa. Kaijanlahden Kuhaniemessä säilyneen 1920-luvun puutalon huvilatyylinen, joskin viimeisissä korjauksissa muutoksia kokenut, ulkoasu liittää sen alueen rantamaisemia luonnehtivaan puuhuvilaryhmään. Talo osaltaan vahvistaa kirkonseudun historiallista luonnetta varhaisena kesähuvilakeskuksensa. Lisäksi talo täydentää kirkonmäellä säilyneen vanhan keskustan historiallista kerroksellisuutta ikivanhan maantien reunalla toimineena entisenä postitalona. Kirkonmäen alapuolella on voimakkaasti vanhaa tieympäristöä leimaava entinen osuuskauppa (Osula - Tavaratalo), jonka pitkä julkisivu muodostaa muurin kirkon ja Kaijanlahdentien vanhojen puurakennusten väliin. Vanhan puhdasta 1930-luvun osuuskauppafunkista edustavan liikerakennuksen jatkoksi tehty toimisto- ja liikerakennus on 1960-luvun modernismia. Laajennuksen yhteydessä vanhan puolen alkuperäinen selkeä julkisivu muuttui raskaan räystään myötä. 23
24 Kivikkoharjulle nousevassa rinteessä on puhdaspiirteinen 1960-luvun modernismia edustava Kansallis-Osake-Pankin rakennuttama pankkitalo (Kukkaro), joka nykyään toimii lehtitalona. Osittain kaksikerroksinen, betoni-tiili -runkoinen pankkitalo rakennettiin arkkitehti K. A. Pinomaan laatimien piirustuksien mukaan. Pankkitalon julkisivut jäsenneltiin geometrisen tarkasti ja pintamateriaalien kirjo oli laaja. Pääjulkisivua hallitsevat suuret ikkunat. Julkisivutiili- ja lasipintojen lisäksi käytettiin yksityiskohdissa kuparipeltiä, betonia ja tammipaneelia. Vanhasta maantiestä etelään haarautuvan Kirkkotien varrelle oli edellisellä vuosikymmenellä pystytetty Savitaipaleen Säästöpankin uusi asuin- ja liikerakennus (Tontti 4/l). Rakennuksen suunnitteli arkkitehti Martti Talvioja. Eräänlainen pienoispistetalo edustaa puhtaasti 1950-luvun jälkipuolen tyyliä. Kirkon lounaispuolella sijaitseva paloasema-kirjasto on kookas, selkeäpiirteinen tilanjakajana toimiva rakennus kirkonmäen ja liikekeskustan välissä. Taloa on laajennettu pariin otteeseen, mutta vanhaan sovittaen ja alkuperäistä luonnetta säilyttäen. Vanhan tien eli Keskustien varrella on säilynyt paloaseman lisäksi muitakin vanhoja liikerakennuksia. Kellokulma ja Kirkkorinne ovat samoihin aikoihin rakennettuja asuinliiketaloja. Kirkkorinteen talossa on funktionalismin hengessä hyvin pelkistetyt julkisivut ja tasapäädyt (valetasakatto), kellosepän harjakattoisessa puutalossa on tukeuduttu perinteisempään muotokieleen ja rakennustapaan. Paloasemaa vastapäätä on Osuuspankin (Kolikko) rapattu kivitalo (ins. A. Vaahtera), jota on laajennettu kahteen otteeseen: 1964 ja Eri-ikäiset osat ovat erotettavissa, mutta muodostavat kuitenkin tasapainoisen kokonaisuuden. Remonteissa vanhan osan julkisivua on pelkistetty. Rakennuksella on kyläkuvallista merkittävyyttä nykyistä pääkatua hyvin rajaavana julkisivuna. Kuva: Kirkko taustalla, edessä vanha säästöpankkitalo ja kunnantalon nurkka. 24
25 Kuva: Tapuli Kuva: Hakarinne (ks. alue C, s. 30) Kuva: Leikkuuhuone 1800-luvulta vanhan hautausmaan kiviaidan luona. Kuva: Vanha kunnantupa, tunnettu pitäjäntupana. 25
26 Kuva: Entinen kunnanlääkärin talo Kuva: Kuhaniemi Kuva: Koivurinne Kuva: Mäntylä Kuva: Rantala Kaijanlahden rantatontilla 26
27 Kuva: Kirkonmäelle nousevaa vanhaa Viipurintien linjausta. Vasemmalla kirkonkylän ensimmäinen moderni asuinliikerakennus 1930-luvun lopulta. (Kirkkorinne) Kuva: Osuuspankkitalo kylän keskellä. 27
28 Kuva (vas.): Kahteen otteeseen jatkettu paloasema, jonka uusimmassa osassa toimii kunnan kirjasto. Kuva (oik.): KOP rakennutti Kukkaro nimisen modernismia edustavan liiketalon 1960-luvulla. Kuva (vas.): Funkistalon fasadi piteni puolella 1960-luvun laajennuksessa. Kuva (oik.): Osuuskaupan valkoista funktionalisimia edustava entinen keskusvarasto varsinaisen liiketalon takapihalla Kuva: Tapuliaukio vanhan hautausmaan vieressä. 28
29 B Hakamäen museoalue Tyyppi Kulttuuri- ja matkailutoiminta Suositus A1m Arvot Kulttuurihistoriallisia arvoja omaava kulttuuritoimintojen alue maisemallisesti vaikuttavassa ympäristössä (H kulttuurihistoria, Y näköalapaikka) Perusteet Hakamäki on vihreä keidas kirkonkylätaajaman sisällä, kirkkomaalta Paimensaareen vievän tien varrella. Lähialueella on monta kirkonkylän asutushistoriaan ja huvilakulttuuriin liittyvää rakennusperintökohdetta. Museoalue muodostaa sinne siirretyistä rakennuksista kootun maalaistalomiljöön. Mäeltä ja etenkin näkötornista aukeaa kaunis näköala Kuolimolle. Kuvaus Museoalue sijaitsee vehreällä Hakamäellä. Alueella on viiden hehtaarin laajuinen luonnonsuojelualue. Museo on perustettu vuonna Museoalueeseen kuuluu päärakennuksen eli tuvan lisäksi aitta, tuulimylly, ruotusotamiehen torppa, savusauna, riihi ja riihilato. Hakamäki on ulkomuseo, jonne rakennukset on siirretty muualta, myös Savitaipaleen ulkopuolelta. Noin 150 vuotta vanha päärakennus on Survajan kylästä. Hakamäelle on 2000-luvun puolelle rakennettu uusi esiintymislava. Vuonna 2008 mäelle pystytettiin 14-metrinen näkötorni. Torni suunniteltiin vanhaa, 1930-luvulla purettua tornia mukaillen. Puita korkeammalle yltävä näkötorni on uusi Pappilanlahden maisemapiste. Kuva: Vanha päärakennus. 29
30 C Kesähuvila-alue: Pappilanlahti ja Paimensaari Tyyppi Loma-asuminen; kartanokulttuuri; asuminen (vanhaa torppari-asutusta) Suositus A1m (Paimensaari-Kaijanlahti km/ma) Arvot Rakennushistoriallisesti ja ympäristöllisesti merkittävää kesähuvilaaluetta kirkonkylän rantamaisemissa. Kokonaisuus sisältää myös Olkkolan Hovin ja seurakunnan vanhaa torppariasutusta. (H: herrasväen huvilakulttuuri, kesäasumisen kulttuurihistoria, torppariasutus; RH harvinaisuus: ikä, edustavuus, monipuolisuus, historiallinen kerroksellisuus: Y elämyksellisyys: kirkonkylän vesistömaiseman kulttuuriympäristöt) Kohteet Arvot Suositus 18 Hakarinne Y, RH K1s 19 Hakaranta (Rantala) RH, Y K1 20 Saimila RH, Y K1 21 Rauhanlahti I RH, Y K1 22 Nuijaniemi RH, Y K1 23 Olkkola Y, RH, H K1s 24 Koiraniemi RH, Y K1 25 Ojasti RH, Y K1 26 Helmi (Poikperä) Y, RH K2 27 Paimensaari (aittarivi) Y, H K2 28 Tuuliniemi Y, RH K2 Perusteet Kirkonkylään olennaisesti liittyvän vesistömaiseman kulttuurihistoriallinen erityisluonne pohjaa Pappilanlahden rannoilla vaikuttaneen pappilan ja Olkkolan Hovin vaiheisiin sekä näiden maille syntyneeseen huvilakulttuuriin. Lisäksi oman ajallisen kerrostuman muodostavat entiset pappilan torpat, mäkituvat ja lukkarin tila. (H: varhainen huvilakulttuuri, suurtila; Y historiallinen kerroksellisuus, elämyksellisyys) Alueella sijaitsevien samanaikaisten huviloiden arkkitehtuurissa on havaittavissa yhteneväisyyksiä mm. kokonaishahmossa kattomuotoineen, ikkunamalleissa ja kuistin koristemuodoissa. Useimmat alueen 1800-luvun lopun ja 1900-luvun alun puurakennuksista ovat säilyneet julkisivuiltaan hyvin käsityövaltaista puurakentamista edustavassa asussa. Arkkitehtuurin säilyneisyyden ja edustavuuden puolesta kohteet ovat rakennushistoriallisesti arvokkaita. (RH ikä, yhtenäisyys, edustavuus) Kuvaus Hakamäkeen pengersillalla yhdistetty Paimensaari on osa yhtä Salpakankaasta haarautuvaa pitkittäisharjua. Puolet saaresta on kuulunut kirkkoherran virkataloon, ja nimestä päätellen saarta on käytetty pappilan karjan kesälaitumena. Paimensaaren maisemallinen luonne on muuttunut tämän vuosituhannen puolelle, kun ennen rakentamattomina olleet saaren mäkiset sisämaat on kaavoitettu asuntoalueeksi. Ensimmäinen silta rakennettiin viime sotien aikaan pioneerien toimesta, nykyinen silta on tehty hieman idemmäksi 1950-luvun alussa. Mantereen puolella, kirkkoherranpappilan tuntumassa sijainneista torpanpaikoista vanhimpia ovat Nikkarinrannassa sijaitseva Hakarinne ja sen pohjoispuolella sijaitseva Hakaranta. Jo isonjaon aikaan vanhassa kirkkorannassa oli kellonsoittajan torppa suunnilleen samoilla kohdin kuin Hakarinteen hirsitalo, joka on laajennettu tai rakennettu kokonaan 1900-luvun alkuvuosina, jolloin talossa asui kappalaispappilan pehtori. Hirsipinnalla oleva rakennus edustaa julkisivuiltaan käsityövaltaista puurakentamista, sisätilat on saneerattu asuntokäyttöön luvulla. Toisella puolen sijaitseva Hakarannan talo on ollut monessa käytössä. Nähtävästi jo 1800-luvun jälkipuolella taloa omisti nimismies, ja hänen jälkeensä leipurimestari, jolla oli talossa leipomo ja meijeri sekä posti. Hirsitalo sai 30